Хоць Беларусь і не горная краіна, аднак многія нашы землякі не ўяўляюць свайго вольнага часу без пакарэння вяршынь. Скалалажанне — гэта не толькі рамантыка. У дзяцей яно садзейнічае развіццю ўсіх груп мышцаў, а дарослым дазваляе падтрымліваць у належным стане фізічную форму. Удасканальвае скалалажанне і каардынацыю рухаў, бо спартсмену неабходна на абмежаванай паверхні як мага хутчэй правільна згрупавацца. Вось некалькі аргументаў на карысць таго, што скалалажанне варта развіваць. Яшчэ адзін аргумент — гэта адносна невялікія фінансавыя затраты на абсталяванне скаладромаў.